cyanic-selkie/wikianc huggingface dataset:
টোবি ম্যাগুইয়ার
প্রারম্ভিক জীবন
টোবিয়াস ভিনসেন্ট ম্যাগুইয়ার ১৯৭৫ সালের ২৭শে জুন ক্যালিফোর্নিয়ার সান্তা মনিকায় জন্মগ্রহণ করেন। তার পিতা ভিনসেন্ট ম্যাগুইয়ার ছিলেন একজন নির্মাণকর্মী ও পাচক, এবং তার মাতা ওয়েন্ডি (ব্রাউন) ছিলেন একজন চিত্রনাট্যকার ও চলচ্চিত্র প্রযোজক। তার চারজন বৈমাত্রেয় ভাই রয়েছে। তিনি অর্ধেক অস্ট্রীয় এবং অর্ধেক পুয়ের্তো রিকান বংশোদ্ভূত। তার জন্মের সময় তার পিতামাতার বয়স ছিল যথাক্রমে ২০ ও ১৮ এবং তারা তখনো অবিবাহিত ছিলেন। তারা তার জন্মের পর বিয়ে করেন এবং ম্যাগুইয়ারের যখন দুই বছর বয়স তখন তাদের বিবাহবিচ্ছেদ ঘটে। ম্যাগুইয়ার শৈশবে বিভিন্ন শহরে তার পিতা ও মাতার ভিন্ন দুই সংসারে পরিবারের বাকি সদস্যদের সাথে বসবাস করেন।
শৈশবে ম্যাগুইয়ার পাচক হতে চেয়েছিলেন এবং ষষ্ঠ শ্রেণিতে গার্হস্থ্য অর্থনীতি কোর্সে ভর্তি হয়েছিলেন। তার মাতা তাকে ১০০ ডলার দিয়েছিলেন নাট্যকলা কোর্স নেওয়ার জন্য এবং তিনি তাতে সম্মত হন। তিনি হাই স্কুল থেকে ঝরে পড়েন এবং আর স্কুলে ফিরে যাননি। তার পরিবর্তে তিনি অভিনয়কে কর্মজীবন হিসেবে বেছে নেন। ২০০০ সালে তিনি জিইডি অর্জন করেন, এবং তার স্কুলের দিনগুলির উল্লেখ করে বলেন, "আমি শিক্ষাগ্রহণ করছিলাম না, আমি কেবল স্কুলে যেতাম, কিন্ত... একেবারেই তা ছেড়ে দেইনি।"
কর্মজীবন
পূর্ণদৈর্ঘ্য চলচ্চিত্রে ম্যাগুইয়ার প্রথম কাজ করেন ১৯৮৯ সালে দ্য উইজার্ড-এ। তিনি লুকাস বার্টনের গুন্ডাদের একজনের চরিত্রে কাজ করেন, যার কোন সংলাপ ছিল না। তিনি ১৯৯০-এর দশকের শুরুতে শিশুশিল্পী হিসেবে কয়েকটি চলচ্চিত্রে কাজ করেন। তাকে তার বয়সের তুলনায় ছোট চরিত্রে দেখা যেত, এমনকি ২০০২ সালে বিশের অধিক বয়সেও তাকে কিশোর চরিত্রে দেখা যায়। তিনি বিভিন্ন অভিনয়শিল্পীদের সাথে বিভিন্ন ধরনের টেলিভিশন বিজ্ঞাপন, টেলিভিশন নাটক ও চলচ্চিত্রে অভিনয় করতে থাকেন; তন্মধ্যে রয়েছে চাক নরিসের সাথে ওয়াকার, টেক্সাস র‍্যাঞ্জার টিভি ধারাবাহিক, রোজিঅ্যান বারের সাথে রোজিঅ্যান টিভি ধারবাহিক, ও ট্রেসি উলম্যানের সাথে ট্রেসি টেকস অন... টিভি ধারবাহিক। ইতোমধ্যে তিনি ফক্সের টিভি ধারাবাহিক গ্রেট স্কট!-এ প্রধান অভিনেতা হিসেবে নির্বাচিত হন, কিন্তু পাঁচ সপ্তাহ পরে তা বাতিল হয়ে যায়।
কয়েকটি অডিশন দেওয়া সময় তিনি দেখতে পান যে তিনি আরেক উদীয়মান তারকা অভিনেতা লিওনার্দো ডিক্যাপ্রিওর বিপরীতে একই চরিত্রে অডিশন দিচ্ছেন। তাদের দুজনের মধ্যে অচিরেই ভালো বন্ধুত্ব গড়ে ওঠে এবং তাদের মধ্যে একে অপরকে চলচ্চিত্র/টিভি অনুষ্ঠান/অন্য কাজ পাইয়ে দেওয়ার অনানুষ্ঠানিক চুক্তি হয়। উদাহরণস্বরূপ, তার দুজনেই ১৯৮৯ সালের হাস্যরসাত্মক চলচ্চিত্র প্যারেন্টহুড অবলম্বনে নির্মিতব্য ১৯৯০-এর একই নামের টিভি ধারাবাহিকের একই চরিত্রের জন্য অডিশন দেন। ডিক্যাপ্রিও চরিত্রটির জন্য নির্বাচিত হন এবং ম্যাগুইয়ার পরবর্তী কালে ডিক্যাপ্রিওর অনুরোধে একটি অতিথি চরিত্রে কাজ পান। একই ঘটনা ঘটে যখন ডিক্যাপ্রিও ১৯৯৩ সালে দিস বয়'স লাইফ চলচ্চিত্রে প্রধান কিশোর টোবি চরিত্রে কাজের সুযোগ পান এবং ম্যাগুইয়ার টোবির বন্ধুদের একজন চরিত্রে অভিনয়ের সুযোগ পান।
১৯৯০-এর দশকের মাঝামাঝিতে তিনি নিয়মিত কাজ করে যান, কিন্তু তার সমকালীন কয়েকজন তরুণ অভিনেতাদের মত অত্যধিক পার্টিরত জীবনযাত্রায় জড়িত হয়ে পড়েন। ১৯৯৫ সালে তিনি পরিচালক অ্যালান ময়েলকে অনুরোধ করেন তাকে এম্পায়ার রেকর্ডস চলচ্চিত্রে তার চরিত্র থেকে অব্যহতি দেওয়ার জন্য। ময়েল তাতে সম্মত হন এবং চূড়ান্ত চলচ্চিত্র থেকে ম্যাগুইয়ারের অংশগুলি বাদ দেওয়া হয়। ম্যাগুইয়ার পরে অ্যালকোহলিকস অ্যানোনিমাসের নিকট তার মদ্যপানের অভ্যাস থেকে মুক্তির জন্য সাহায্য চান, এবং এরপর থেকে তিনি পরিমিত মদ্যপান করেন।
মদ্যপানের আসক্তি থেকে বের হয়ে এসে ম্যাগুইয়ার তার কর্মজীবনের পথ পরিবর্তন করে ডিক্যাপ্রিও যেসব চলচ্চিত্রের তার প্রতিযোগী নন সেসব চরিত্রগুলো পাওয়ার চেষ্টা করতে থাকেন। তার এই প্রচেষ্টা সফল হয়, যখন তিনি অ্যাং লির ১৯৯৭ সালের দি আইস স্টর্ম চলচ্চিত্রে পল হুড চরিত্রে কাজের সুযোগ পান। এই কাজের সফলতা তাকে প্লিজেন্টভিল, দ্য সিডার হাউজ রুলস, ও ওয়ান্ডার বয়েজ চলচ্চিত্রের প্রধান চরিত্রে কাজের সুযোগ পাইয়ে দেয়।
১৯৯৮ সালের ফিয়ার অ্যান্ড লোদিং ইন লাস ভেগাস চলচ্চিত্রে তিনি হিচিকার চরিত্রে অভিনয় করেন, যে লাস ভেগাসে যাত্রাপথে রাউল ডিউক ও ডক্টর গঞ্জোর সাথে সাক্ষাৎ করেন। ১৯৯৯ সালে তিনি জুয়েল কিলচারের সাথে রাইড উইথ দ্য ডেভিল ছবিতে ইয়াকব র‍্যোডেল চরিত্রে অভিনয় করেন। এতে তিনি একজন জার্মান অভিবাসীর পুত্র চরিত্রে দেখা যায়, যে মিজুরি রাইডার্সে কয়েকজন দক্ষিণী বন্ধুর সাথে মিলিত হয়ে ক্যানসাসের জেহকার্স ও রেডলেগার্স কর্তৃক মিজুরিদের উপর নৃশংসতার প্রতিশোধ নেয়। ২০০১ সালে তিনি অ্যানিমেটেড পারিবারিক চলচ্চিত্র ক্যাটস অ্যান্ড ডগস-এ লু নামে এক বিগল কুকুরছানার ভূমিকার জন্য কণ্ঠ দেন।
থাম্ব|ডান|[[স্পাইডার-ম্যান ৩-এর উদ্বোধনীতে ম্যাগুইয়ার ভক্তদের সাথে কুশল বিনিময় করছেন]] ২০০২ সালে ম্যাগুইয়ার মার্ভেল কমিক্সের সুপারহিরো অবলম্বনে নির্মিত স্পাইডার-ম্যান চলচ্চিত্রে নাম ভূমিকায় অভিনয় করেন। চলচ্চিত্রটি ব্যাপক সফলতা অর্জন করে এবং তাকে তারকা খ্যাতি পাইয়ে দেয়। তিনি পরবর্তী কালে এই চলচ্চিত্রের অনুবর্তী পর্ব স্পাইডার-ম্যান ২ (২০০৪) ও স্পাইডার-ম্যান ৩ (২০০৭) চলচ্চিত্রে একই চরিত্রে অভিনয় করেন এবং এই চলচ্চিত্র অবলম্বনে নির্মিত ভিডিও গেমে স্পাইডার-ম্যান চরিত্রের জন্য কণ্ঠ দেন। তিনটি চলচ্চিত্রই স্ব-স্ব বছরের সর্বোচ্চ আয়কারী চলচ্চিত্রের অংশ হয়ে ওঠে।
স্পাইডার-ম্যান চলচ্চিত্রে তার অভিনয়ের জন্য তিনি বিপুল সমাদৃত হন। শিকাগো ট্রিবিউন-এর মার্ক ক্যারো লিখেন, "তার বড়, গোলাকৃতির ও প্রাণবন্ত চোখ দিয়ে ম্যাগুইয়ার সর্বদায় এক প্রকার বিস্ময়ের প্রকাশ ঘটিয়েছেন এবং সহজাত সংযতভাব তাকে সাহায্য করেছে।" পাণ্ডুলিপি ও নির্মাণের জটিলতার জন্য চতুর্থ স্পাইডার-ম্যান চলচ্চিত্র নির্মিত হয়নি। সনি পিকচার্স এই ফ্র্যাঞ্চাইজিটিকে পুনরুজ্জীবিত করার সিদ্ধান্ত নেয়, তবে ২০১২ সালের ৩রা জুলাই মুক্তিপ্রাপ্ত নতুন ফ্র্যাঞ্চাইজির দি অ্যামেজিং স্পাইডার-ম্যান চলচ্চিত্রে প্রধান চরিত্রের জন্য নতুন অভিনেতা অ্যান্ড্রু গারফিল্ডকে বাছাই করা হয়।
ম্যাগুইয়ার এই সময়ে প্রযোজক হিসেবেও আবির্ভূত হন, তার প্রযোজিত চলচ্চিত্রগুলো হল টুয়েন্টিফিফথ আওয়ার (২০০২), হোয়াটেভার উই ডু (২০০৩) ও সিবিস্কুট। বিখ্যাত ঘোড়দৌড়ের ঘোড়া সিবিস্কুটকে নিয়ে নির্মিত সিবিস্কুট (২০০৩) চলচ্চিত্রে তিনি জকি জন এম. "রেড" পোলার্ড চরিত্রে অভিনয় করেন। ২০০৬ সালে তিনি জোসেফ ক্যাননের দ্য গুড জার্মান উপন্যাস অবলম্বনে নির্মিত স্টিভেন সোডারবার্গের একই নামের চলচ্চিত্রে প্রথমবারের মত খল চরিত্রে অভিনয় করেন। জর্জ ক্লুনি ও কেট ব্লানচেটের বিপরীতে তাকে কর্পোরাল প্যাট্রিক টালি চরিত্রে দেখা যায়।
২০০৮ সালে তিনি ব্যঙ্গাত্মক মারপিটধর্মী হাস্যরসাত্মক চলচ্চিত্র ট্রপিক থান্ডার-এ অষ্টাদশ শতাব্দীর সমকামী সন্ন্যাসীর ভূমিকায় ক্ষণিক চরিত্রে অভিনয় করেন। পরের বছর তিনি জেইক ইলেনহল ও ন্যাটালি পোর্টম্যানের সাথে জিম শেরিডানের যুদ্ধভিত্তিক নাট্যধর্মী ব্রাদার্স চলচ্চিত্র সদ্য আফগানিস্তান যুদ্ধ থেকে ফিরে আসা যুদ্ধবন্দী স্যাম ক্যাহিল চরিত্রে অভিনয় করেন, যে ভাবতে শুরু করে যে তার স্ত্রী তার ভাইয়ের সাথে সম্পর্কে লিপ্ত হয়েছে। এই কাজের জন্য তিনি সমাদৃত হন এবং সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এই মনোনয়ন প্রসঙ্গে তিনি বলেন, "আমার এই মনোনয়ন লাভের ব্যাপারে কোন প্রত্যাশা ছিল না, কিন্তু আমি চোখ রাখছিলাম। আমার স্ত্রী ও পুত্র খুবই উচ্ছ্বসিত। আমিও কিছুটা বিস্মিত।" ম্যাগুইয়ার শেষ পর্যন্ত ক্রেজি হার্ট-এর জন্য মনোনয়ন প্রাপ্ত জেফ ব্রিজেসের কাছে হেরে যান।
২০১২ সালে তিনি গুড পিপল চলচ্চিত্রের সহ-প্রযোজক ছিলেন। একই বছর তিনি তার প্রযোজনা কোম্পানি ম্যাটেরিয়াল পিকচার্স প্রতিষ্ঠা করেন। এটি ২০১৩ সালে স্বাধীন অর্থায়ন লাভ করে, যা তাকে আরও চলচ্চিত্র নির্মাণে সহায়তা করে। পরের বছর, ম্যাগুইয়ার ব্যাজ লুরমানের দ্য গ্রেট গ্যাটসবি (২০১৩) চলচ্চিত্রে ডিক্যাপ্রিওর সাথে একত্রে অভিনয় করেন। ডিক্যাপ্রিওকে নাম ভূমিকায় এবং ম্যাগুইয়ারকে গল্পকথক নিক ক্যারাওয়ে চরিত্রে দেখা যায়।
তার পরবর্তী চলচ্চিত্র পন স্যাক্রিফাইস (২০১৫) ম্যাটেরিয়াল পিকচার্সের যৌথ প্রযোজনায় নির্মিত। এটি মার্কিন দাবাড়ু ববি ফিশারের সত্য ঘটনা অবলম্বনে স্নায়ুযুদ্ধের থ্রিলার চলচ্চিত্র, এতে ম্যাগুইয়ার ফিশারের ভূমিকায় অভিনয় করেন। ছবিতে ১৯৭২ সালের বিশ্ব দাবা চ্যাম্পিয়নশিপে সোভিয়েত দাবা গ্র্যান্ডমাস্টার ও বিশ্ব চ্যাম্পিয়ন বরিস স্পাস্কিকে ফিশারের সাথে প্রতিদ্বন্দিতার আহ্বান বিশদাকারে চিত্রায়িত হয়। চলচ্চিত্রটি ইতিবাচক পর্যালোচনা লাভ করে। ম্যাগুইয়ার পরবর্তী কালে আলেক বল্ডউইনের সাথে অ্যানিমেটেড দ্য বস বেবি (২০১৭) চলচ্চিত্রে গল্পকথক টিম টেম্পলটন চরিত্রের বয়স্ক সংস্করণে কণ্ঠ দেন।
ব্যক্তিগত জীবন
থাম্ব|ডান|২০০৭ সালে ম্যাগুইয়ার ও তার স্ত্রী জেনিফার মেয়ার ম্যাগুইয়ার ২০০৩ সালে সিবিস্কুট চলচ্চিত্রের চিত্রায়নকালে ইউনিভার্সাল স্টুডিওজে জুয়েলারি ডিজাইনার জেনিফার মেয়ারের সাথে পরিচিত হন। ২০০৬ সালের এপ্রিলে তাদের বাগদান সম্পন্ন হয়। ২০০৬ সালের নভেম্বরে তাদের কন্যার জন্ম হয়। ম্যাগুইয়ার ও মেয়ার ২০০৭ সালের ৩রা সেপ্টেম্বর হাওয়াইয়ের কনায় বিবাহ বন্ধনে আবদ্ধ হন। তাদের দ্বিতীয় সন্তান ২০০৯ সালের মে মাসে জন্মগ্রহণ করেন। ২০১৬ সালের ১৮ই অক্টোবর নয় বছরের বৈবাহিক সম্পর্কের পর এই দম্পতি বিচ্ছেদের ঘোষণা দেয়। ২০১৭ সালে আনুষ্ঠানিকভাবে তাদের বিবাহবিচ্ছেদ ঘটে।
২০০৪ সালে ম্যাগুইয়ার পোকা টুর্নামেন্টে অংশ নেন। তিনি কয়েকটি আয়োজনে তার অর্থ শেষ করে ফেলেন এবং পেশাদার পোকার খেলোয়াড় ড্যানিয়েল নেগ্রেয়ানুর নিকট শিক্ষাগ্রহণ করেন। ম্যাগুইয়ারকে পরে ২০০৫, ২০০৬ ও ২০০৭ পোকার বিশ্ব সিরিজের মূল চ্যাম্পিয়নশিপ ইএসপিএনের প্রচারে দেখা যায়। তিনি বেন অ্যাফ্লেক ও লিওনার্দো ডিক্যাপ্রিওর সাথে কয়েকজন তারকাদের একজন, যিনি ২০০০-এর দশকে দ্য ভাইপার রুমে মলি ব্লুমের হাই স্টেক পোকার গেমে অংশগ্রহণ করেন, এবং একটি টুর্নামেন্ট প্রায় হারার পর ১০০০ ডলারের পোকার চিপের জন্য ব্লুমের কাছে "সিল মাছের মত ডাকার" অনুরোধ করায় নেতিবাচক প্রচার লাভ করেন। এই পর্ব শেষ হওয়ার কিছুদিন পর ম্যাগুইয়ার ব্লুমের নিকট থেকে এই খেলাটি দখন করে নেন, ফলে ব্লুমকে নিউ ইয়র্কে চলে যেতে হয়। এই খেলায় ম্যাগুইয়ারের এমন কাজ মলিস গেম চলচ্চিত্রে মাইকেল চেরা "প্লেয়ার এক্স" চরিত্রের মাধ্যমে চিত্রিত করেন।
মুহাম্মদ সাদিক মুহাম্মদ ইউসুফ
মুহাম্মদ সাদিক মুহাম্মদ ইউসুফ (১৫ এপ্রিল ১৯৫২ - ১০ মার্চ ২০১৫) একজন উজবেকিস্তানি মুসলিম পণ্ডিত ছিলেন।তিনি আন্দিজান অঞ্চলে জন্মগ্রহণ করেন।
নাৎসি জার্মানি
বর্ণবাদ, বিশেষ করে ইহুদী বিদ্বেষ ছিল নাৎসি পার্টির শাসনামলের অন্যতম বৈশিষ্ট্য। জার্মান জনগণ নর্ডিক জাতি হিসেবে পরিচিতিপ্রাপ্ত হয় এবং নিজেদের আর্য জাতির বিশুদ্ধ উত্তরসূরি হিসেবে মনে করা শুরু করে। তারা একসময় প্রভুত্বকারী জাতি হিসেবে নিজেদের পরিচয় দেওয়া শুরু করে। ইহুদি এবং অন্যান্য সম্প্রদায় ও জাতিগোষ্ঠীর ব্যক্তিবর্গকে অবাঞ্চিত ঘোষণা করা হয়। তাদের বেশিরভাগই অত্যাচার, নিপীড়ন বা হত্যার শিকার হন। হিটলারবিরোধী সকল শক্তিকে দমন করা হয়। উদারপন্থী, সমাজতান্ত্রিক ও কমিউনিস্ট বিরোধী দলের সদস্যদের নির্বিচারে হত্যা করা হয়, বন্দী করা হয় নয়তো দেশান্তরী হতে বাধ্য করা হয়। এমনকি চার্চগুলোও নাৎসি পার্টির কড়া নজর থেকে রেহাই পায়নি। বহু ধর্মীয় নেতাকে অবৈধভাবে বন্দী করা হয়। শিক্ষাক্ষেত্রে বর্ণবাদী জীববিজ্ঞান, জনসংখ্যা নীতি ও সামরিক বাহিনীতে ভর্তির যোগ্যতা ইত্যাদি বিষয়ের উপর জোর দেওয়া হয়। মহিলাদের শিক্ষা ও কর্মসংস্থানের সুযোগ সংকুচিত করা হয়। এমনকি বিনোদন ও পর্যটনের মত সুযোগসুবিধাও সরকার কর্তৃক নিয়ন্ত্রিত হত। হিটলারের জ্বালাময়ী ভাষণ, বিশাল বিশাল মিছিল আর প্রোপাগান্ডা মন্ত্রী জোসেফ গোয়েবলসের চলচ্চিত্রসমূহের মাধ্যমে সুকৌশলে জনগণের মতামত নিয়ন্ত্রণ করা হত। সরকার চিত্রকলায় বিশেষ কয়েকটি ধারা অনুশীলনে উৎসাহ প্রদান করে এবং অন্যান্য ধারাগুলোকে অনুৎসাহিত করা হয়, কোন কোন ক্ষেত্রে নিষিদ্ধ ঘোষণা করা হয়।
নাৎসি জার্মানি তাদের জন্য অতিরিক্ত এলাকা দাবি করে এবং যুদ্ধের মাধ্যমে বিভিন্ন এলাকা দখল করে নেওয়ার হুমকি দেওয়া শুরু করে। ১৯৩৮ ও ১৯৩৯ সালে দেশটি অস্ট্রিয়া ও চেকোস্লোভাকিয়া দখল করে। হিটলার স্তালিনের সাথে একটি সমঝোতা চুক্তি স্বাক্ষর করে এবং ১৯৩৯ সালের সেপ্টেম্বর মাসে পোল্যান্ড আক্রমণ করে দ্বিতীয় বিশ্বযুদ্ধের সূত্রপাত করেন। ইতালি ও অন্যান্য সহযোগী শক্তির সহায়তায় ১৯৪০ সালের মধ্যে জার্মানি ইউরোপের বেশিরভাগ এলাকা দখল করে ফেলে। বেশিরভাগ দেশে নামেমাত্র সরকার প্রতিষ্ঠিত হয়। ইহুদি এবং অন্যান্য সম্প্রদায় ও জাতিগোষ্ঠীর ব্যক্তিবর্গকে বিভিন্ন কনসেন্ট্রেশন ক্যাম্পে বন্দী করা হয়। পরবর্তীতে এসব হতভাগ্যদের জার্মান গণহত্যার শিকার হতে হয় যা ইতিহাসে হলোকস্ট নামে পরিচিত।
১৯৪১ সালে নাৎসি জার্মানি সোভিয়েত ইউনিয়ন আক্রমণ করে বসলে যুদ্ধের মোড় ঘুরে যায়। ১৯৪৩ সালের পর বড় বড় যুদ্ধে জার্মান বাহিনী শোচনীয়ভাবে পরাজিত হয়। ১৯৪৪-এ জার্মানির শহর, রেললাইন ও তেলক্ষেত্রগুলো ব্যাপক বোমবর্ষণের শিকার হয়। ১৯৪৫ সালে সোভিয়েত বাহিনী জার্মানির পূর্বাঞ্চল ও পশ্চিমা মিত্রবাহিনী জার্মানির পশ্চিমাঞ্চল দখল করে। হিটলার তবু আত্মসমর্পণ করতে প্রস্তুত ছিলেন না। ফলে দেশটির অবকাঠামো ব্যাপকভাবে ক্ষতিগ্রস্ত হয় এবং প্রচুর হতাহতের ঘটনা ঘটে। যুদ্ধ শেষে যুদ্ধাপরাধের দায়ে নাৎসি জার্মানির অধিকাংশ নেতৃবৃন্দকে নুরেমবার্গ ট্রায়ালের মাধ্যমে বিচারের মুখোমুখি করা হয়।
পূর্নিমাগাঁতী ইউনিয়ন
পূর্নিমাগাঁতী ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ১৪.৪৩ বর্গকিমি (৫.৫৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫১,৫৭১ জন। ইউনিয়নটিতে মোট গ্রামের সংখ্যা ৩১টি ও মৌজার সংখ্যা ৫১টি।
আন্না রিতা দেল পিয়ানো
আনা রিটা দেল পিয়ানো,আসল নাম, আনা রিটা ভিয়াপিয়ানো (কাসানো দেলে মুরগে, ২৬ জুলাই ১৯৬৬), হলেন একজন ইতালীয় অভিনেত্রী এবং মঞ্চ পরিচালক।
জীবনী
আনা রিটা ভিয়াপিয়ানো কাসানো দেলে মুরগে তে জন্মগ্রহণ করেন এবং তিনি সেখানে তার শৈশব কাটান। পরবর্তীতে তিনি তার পরিবারের সাথে মাতেরাতে চলে যান এবং সেখানেই তিনি ব্যালেট এর মাধ্যমে তার প্রথম শৈল্পিক শিক্ষা শুরু করেন এবং এরপর তার বয়স যখন ১৪ এর কিছু বেশি তিনি মঞ্চের প্রতি আগ্রহী হয়ে ওঠেন।
বরখা দত্ত
বরখা দত্ত একজন ভারতীয় টেলিভিশন সাংবাদিক এবং লেখক। তিনি এনডিটিভি এবং তিরঙ্গা টিভিতে একজন প্রতিবেদক এবং সংবাদ উপস্থাপক ছিলেন। তিনি বর্তমানে 'মোজো স্টোরি' নামে তার নিজস্ব ডিজিটাল নিউজ চ্যানেল চালান। এছাড়াও তিনি হিন্দুস্তান টাইমস এবং ওয়াশিংটন পোস্টের একজন ওপিনিয়ন কলামিস্ট।
ব্যক্তিগত জীবন
তিনি নতুন দিল্লিতে এয়ার ইন্ডিয়ার কর্মকর্তা এসপি দত্ত এবং প্রভা দত্তের ঘরে জন্মগ্রহণ করেছিলেন। প্রভা দত্ত হিন্দুস্তান টাইমসের একজন সুপরিচিত সাংবাদিক ছিলেন। দত্ত সাংবাদিকতা ক্ষেত্রে দক্ষতার কৃতিত্ব তার মাকে দেন, যিনি ভারতের নারী সাংবাদিকদের মধ্যে অগ্রগামী ছিলেন। তার ছোট বোন, বাহার দত্ত, একজন টেলিভিশন সাংবাদিক ও সিএনএন আইবিএন- এর জন্য কাজ করছেন। তিনি নিজেকে অজ্ঞেয়বাদী হিসাবে বর্ণনা করেন যিনি ধর্মকে মানেন না। তিনি ইউনিফর্ম সিভিল কোডের ধারণাকে সমর্থন করেন।  বরখা দত্ত তিন তালাক এবং মুসলিম পিতৃতন্ত্রের বিরুদ্ধে নিজের মতামত প্রকাশ করেছেন। ২০২১ সালের এপ্রিল মাসে তার বাবা করোনাভাইরাসে আক্রান্ত হয়ে মারা যান।
কর্মজীবন
দত্ত দিল্লির সেন্ট স্টিফেন কলেজ থেকে ইংরেজি সাহিত্যে স্নাতক ডিগ্রি লাভ করেন। তিনি জামিয়া মিলিয়া ইসলামিয়া মাস কমিউনিকেশান রিসার্চ কেন্দ্র, নিউ দিল্লি থেকে গণযোগাযোগে স্নাতকোত্তর ডিগ্রি লাভ করেন। তিনি এনডিটিভিতে নিজের সাংবাদিকতা জীবন শুরু করেন এবং পরে এই সংস্থার ইংরেজি সংবাদ শাখার প্রধান হন। এছাড়াও তিনি নিউ ইয়র্কের কলম্বিয়া বিশ্ববিদ্যালয়ের গ্রাজুয়েট স্কুল অফ জার্নালিজম থেকে ইনলাকস শিবদাসানি ফাউন্ডেশন স্কলারশিপের সাহায্যে সাংবাদিকতায় স্নাতকোত্তর ডিগ্রি অর্জন করেন। ক্যাপ্টেন বিক্রম বাত্রার সাথে একটি সাক্ষাৎকার সহ ১৯৯৯ সালে কার্গিল যুদ্ধের রিপোর্টিং তাকে ভারতে জনপ্রিয়তা এনে দেয়। এরপরে তিনি কাশ্মীর, পাকিস্তান, আফগানিস্তান এবং ইরাকের যুদ্ধ কভার করেছেন।
২০০২ সালের গুজরাটের দাঙ্গার ঘটনাগুলি কভার করার সময়, দত্ত প্রেস কাউন্সিল অফ ইন্ডিয়ার নির্দেশিকা লঙ্ঘন করে টেলিভিশনে আক্রমণকারীদের এবং দাঙ্গার শিকার ব্যক্তিদের "হিন্দু" এবং "মুসলিম" হিসাবে চিহ্নিত করেছিলেন। তিনি তার কিছু কাজের জন্য নেতিবাচক মতামত পেয়েছেন। ২০০৮ সালের মুম্বই জঙ্গি হামলার সময়, ঘটনাগুলিকে চাঞ্চল্যকর করার জন্য তাকে দায়ী করা হয়েছিল, এবং লাইভ টেলিভিশনে হোটেলের অতিথিরা কোথায় থাকতে পারে তা দেখিয়ে অনেক জীবনকে ঝুঁকির মধ্যে ফেলেছিল ও মৃত্যুর কারণ ঘটেছিল। ২০১১ সালে ব্রিটা ওহম লিখেছিলেন যে দত্ত "ধর্মনিরপেক্ষ তীক্ষ্ণতা" ভাবের জন্য সমালোচিত হয়েছেন যেখানে তিনি কাশ্মীরি পন্ডিতদের ঘটনাকে গুরুত্ব না দিয়ে, কার্গিল সংঘাতের প্রতিবেদনে জাতীয়তাবাদকে চূড়ান্ত স্থানে রেখে, হিন্দুত্ববাদকে হাল্কা করে দেখিয়েছেন।
দত্ত, যিনি এনডিটিভির দল সম্পাদক ছিলেন, ফেব্রুয়ারি ২০১৫ সালে পরামর্শক সম্পাদকের ভূমিকায় চলে আসেন এবং ২১ বছর পর, ২০১৭ সালের জানুয়ারিতে ছেড়ে চলে যান। তিনি ওয়াশিংটন পোস্টের মতো আন্তর্জাতিক সংবাদপত্রের জন্য কলামও লিখেছেন।
পুরস্কার ও সম্মাননা
২০০৮ সালে, মনমোহন সিংয়ের নেতৃত্বাধীন ভারত সরকার ২০০৪ সালের সুনামির কভারেজের জন্য দত্তকে পদ্মশ্রী, বেসামরিক সম্মানে ভূষিত করে।
ওয়ার্ল্ড ইকোনমিক ফোরাম (২০০১, ২০০৮) দ্বারা সংকলিত ১০০ "গ্লোবাল লিডারস অব টুমরো" তালিকায় দুবার তার নাম রয়েছে। ২০০৫ সালে, তিনি এমন ৫০ জন ভারতীয়দের মধ্যে ছিলেন যাদের বয়স ৩৫ বা তার কম এবং যাদের নাম তাদের কৃতিত্ব এবং সমাজে উল্লেখযোগ্য প্রভাব ফেলার জন্য তালিকাভুক্ত করা হয়েছিল।
২০১০ সালে, তিনি ভারতের জাতীয় সংহতি পরিষদের সদস্য হিসাবে নিযুক্ত হন। তিনি ২০০৬ সালে এশিয়া সোসাইটির ফেলো হিসেবে মনোনীত হন এবং এশিয়া সোসাইটির আন্তর্জাতিক উপদেষ্টা পরিষদে কাজ করেন।
দত্ত ২০০০ সালে অসামান্য মহিলা সাংবাদিক হিসাবে চামেলী দেবী জৈন পুরস্কারে ভূষিত হন।
মন্টি হল সমস্যা
thumb|right|একটি নতুন গাড়ি জিততে খেলোয়াড়কে একটি দরজা বাছাই করতে হবে। ধরা যাক, তিনি দরজা 1 পছন্দ করলেন। তখন অনুষ্ঠান উপস্থাপক বাকি দরজাগুলোর একটি উন্মুক্ত করেন, ধরা যাক দরজা 3, যা থেকে ছাগল পাওয়া যায় এবং খেলোয়াড়কে দরজা 1 এর বদলে দরজা 2 পছন্দ করতে প্ররোচিত করে।
মন্টি হল সমস্যা হল একটি সম্ভাবনার ধাঁধাঁ যা মার্কিন টেলিভিশন গেম শো লেট'স মেক এ ডিল এর ওপর ভিত্তি করে তৈরি হয়েছে। হেঁয়ালিটির নামকরণ হয়েছে অনুষ্ঠানটির উপস্থাপক মন্টি হিলের নামে। সমস্যাটি মন্টি হল হেঁয়ালি নামেও পরিচিত, কারণ এর প্রকৃত ফলাফল অসম্ভব মনে হলেও প্রকৃতপক্ষে সত্য।
সমস্যাটির একটি বহু পরিচিত বিবৃতি পাওয়া যায় প্যারেড ম্যাগাজিনে: "ধরুন আপনি একটি গেম শোতে অংশ নিচ্ছেন, এবং আপনাকে তিনটি দরজা থেকে একটি পছন্দ করতে হবে: এর একটি দরজার পেছনে আছে একটি নতুন গাড়ি, বাকিগুলোর পেছনে ছাগল। ধরা যাক, আপনি পছন্দ করলেন ১ নং দরজা। এবং অনুষ্ঠান সঞ্চালক, যে কিনা জানে কোন দরজার পেছনে কী আছে, খোলে আরেকটি দরজা, ধরা যাক ৩ নং দরজা, যার পেছনে আছে ছাগল। সে তখন আপনা কে বলে, আপনি কি ২ নং দরজা বাছাই করতে চান? আপনি কি দরজা পরিবর্তন করলে কোন সুবিধা পাবেন? (Whitaker 1990)"
যেহেতু খেলোয়াড় নিশ্চিত হতে পারেন না যে অবশিষ্ট দুইটি দরজার কোনটির পেছনে গাড়িটি আছে, বেশির ভাগ লোকই ধারণা করেন যে প্রতিটি দরজার সম্ভাবনাই সমান এবং সিদ্ধান্তে পৌঁছান যে পছন্দ পরিবর্তন করলেও সম্ভাবনার কোন পরিবর্তন ঘটবে না। প্রকৃতপক্ষে সম্ভাবনা তত্ত্ব আনুসারে খেলোয়াড়ের পছন্দ পরিবর্তন করা উচিত—কারণ এর মাধ্যমে তার গাড়ি জয়ের সম্ভাবনা দ্বিগুণ হয়ে যায়, অর্থাৎ ১/৩ থেকে তা ২/৩ এ উন্নীত হয়।
যখন এ সমাধানটি প্যারেডে প্রকাশিত হয়, আনুমানিক প্রায় ১০,০০০ পাঠক, যার মধ্যে আবার ১,০০০ জন পিএইচডি, ম্যাগাজিনে চিঠি লিখে দাবি করেন সমাধানটি ভুল। আদর্শ মন্টি হল সমস্যা গাণিতিকভাবে তিন কয়েদির সমস্যার সমতুল্য। এ দুটি এবং এ সংক্রান্ত অন্যান্য সমস্যা, যাতে সম্ভাবনা অসমান বণ্টন জড়িত, তা সাধারণ মানুষের পক্ষে সমাধান করা বেশ দুরূহ, এবং গাণিতিক দক্ষতা বিহীন মানুষ সমস্যাটি কেমন করে চিন্তা করে তা নিয়ে অনেক মানসিক পরীক্ষা-নিরীক্ষাও সম্পাদিত হয়েছে। এমনকি সকল ব্যাখ্যা ও প্রমাণ সহ উপস্থাপন সত্ত্বেও অনেক মানুষ মন্টি হল সমস্যার সঠিক সমাধানটি বিশ্বাস করতে পারেন না।
জনপ্রিয় সমাধান
150px|left|thumb|খেলোয়াড়েরর পছন্দের জয়ের সম্ভাবনা 1/3 যখন অপর দুটি দরজা ওঠার সম্ভাবনা 2/3। 150px|right|thumb|খেলোয়াড়ের পছন্দ ওঠার সম্ভাবনা 1/3, অপর দুটি দরজার সম্ভাবনা 2/3 যা ভাগ হয়ে গিয়ে এখনো না খোলা দরজার জন্যে রয়ে যায় 2/3 সম্ভাবনা এবং উপস্থাপক যে দরজাটি খুলেছে তার জন্যে 0 সম্ভাবনা।
মিছামারী রেলওয়ে স্টেশন
মিসামারি রেলওয়ে স্টেশন হল উত্তর- পূর্ব সীমান্ত রেলওয়ে জোনের রাঙ্গিয়া রেলওয়ে বিভাগের অধীনে রাঙ্গিয়া-মুরকংসেলেক সেকশনের একটি রেলওয়ে স্টেশন। এই রেলওয়ে স্টেশনটি ভারতের আসাম রাজ্যের সোনিতপুর জেলার মিসামারিতে অবস্থিত।
জাতিসংঘ নিরাপত্তা পরিষদের নিয়মপত্র ১৯৬০
জাতিসংঘ নিরাপত্তা পরিষদের নিয়মপত্র ১৯৬০ ১৩২৫ (২০০০), ১৬১২ (২০০৫), ১৬৭৪ (২০০৬), ১৮২০ (২০০৮), ১৮৮২ (২০০৯), ১৮৮৮ (২০০৯), ১৮৮৯ (২০০৯) এবং ১৮৯৪ (২০০৯) রেজুলেশন প্রত্যাহার পর ২০১০ সালের ১৬ই ডিসেম্বর সর্বসম্মতিক্রমে গৃহীত হয়, কাউন্সিল সশস্ত্র সংঘর্ষের সময় যৌন সহিংসতার নিদর্শন সন্দেহভাজন পক্ষগুলির কাছে তথ্য সরবরাহ করার জন্য অনুরোধ করেছিল।
পর্যবেক্ষণ
প্রস্তাবের প্রস্তাবনায় কাউন্সিল সশস্ত্র সংঘাতে যৌন সহিংসতা, বিশেষ করে নারী ও শিশুদের বিরুদ্ধে ধীর অগ্রগতিতে উদ্বেগ প্রকাশ করেছে। তাছাড়া, দ্বন্দ্ব ও নিন্দার সাথে জড়িত সকল পক্ষকে আহ্বান করা সত্ত্বেও, এই ধরনের কাজগুলি ঘটতে থাকে। এটি সমস্ত রাষ্ট্রকে আন্তর্জাতিক আইন মেনে চলার জন্য এবং নেতাদের যৌন সহিংসতা রোধ, দায়মুক্তি মোকাবেলা ও দায়বদ্ধতা বজায় রাখার প্রতিশ্রুতি প্রদর্শন করার জন্য স্মরণ করিয়ে দেয়, কারণ নিষ্ক্রিয়তা ভুল বার্তা পাঠাবে। যুদ্ধাপরাধ ও গণহত্যার অপরাধীদের বিচারের মুখোমুখি হতে হয়েছিল, তাদের রাষ্ট্রের প্রাথমিক দায়িত্বকে তাদের ভূখণ্ডের মধ্যে মানুষের মানবাধিকারকে সম্মান ও নিশ্চিত করার উপর জোর দেওয়া হয়েছিল।
রেজোলিউশনে উল্লেখ করা হয়েছে যে, সমাজকে সংঘাত থেকে পুনরুদ্ধার করতে হলে দায়মুক্তির অবসান অপরিহার্য ছিল, এবং এই ক্ষেত্রে স্বাস্থ্যসেবা, মনোসামাজিক সহায়তা, আইনি সহায়তা ও প্রতিবন্ধী ব্যক্তিদের চাহিদাগুলির জন্য আরও ভাল প্রবেশাধিকার প্রয়োজন। কাউন্সিল আন্তর্জাতিক অপরাধ আদালতের রোম সংবিধানে যৌন অপরাধের সংখ্যা স্মরণ করে। এটি শান্তিরক্ষা মিশনে এই সমস্যা সমাধানে প্রচেষ্টাকে স্বাগত জানায়, যার মধ্যে যৌন সহিংসতা মোকাবেলা এবং বেসামরিক ও সামরিক কার্যক্রমে মহিলাদের ভূমিকা প্রচার করে।
ভূমিকা
কাউন্সিল সশস্ত্র সংঘর্ষের পরিস্থিতিতে বেসামরিক জনগোষ্ঠীর বিরুদ্ধে যৌন নির্যাতনের ব্যাপক ও পদ্ধতিগত ব্যবহারের নিন্দা জানায় এবং এর বিরুদ্ধে লড়াইয়ের পদক্ষেপ গ্রহণ আন্তর্জাতিক শান্তি ও নিরাপত্তা রক্ষায় অবদান রাখার কথা বলে। এতে সকল ধরনের যৌন সহিংসতা বন্ধের আহ্বান জানানো হয়েছে। মহাসচিবকে ধর্ষণ বা অন্যান্য যৌন সহিংসতার জন্য দায়ী সন্দেহভাজন দলগুলোর তথ্য অন্তর্ভুক্ত করতে বলা হয়, যা কাউন্সিল দলগুলোর সঙ্গে যুক্ত হতে বা তাদের বিরুদ্ধে ব্যবস্থা নিতে ব্যবহার করবে। তালিকাটি জনসম্মুখে প্রকাশ করা হবে।
ক্ষেতুপাড়া জমিদার বাড়ি
ক্ষেতুপাড়া জমিদার বাড়ি বাংলাদেশের পাবনা জেলার অন্তর্ভুক্ত সাঁথিয়া উপজেলায় অবস্থিত একটি জমিদার বাড়ি, যা স্থানীয়দের কাছে "বাবুর বাড়ি" নামে বেশ পরিচিত।
ইতিহাস
পাবনা জেলার সাঁথিয়া উপজেলার ক্ষেতুপাড়া ইউনিয়নের গোলাবাড়ি গ্রামে ভারত থেতে আগত জমিদার নব কুমার রায় প্রায় তিনশত বছর আগে দশ বিঘা জমির উপর এই জমিদার বাড়িটি নির্মাণ করেন এবং মৃত্যুর আগ পর্যন্ত জমিদারী পরিচালনা করেন। তার মৃত্যুর পর দীর্ঘ ষাট বছর তার একমাত্র সন্তান পার্বতী চরণ রায় জমিদারী পরিচালনা করেন। পার্বতী চরণ রায়ের চার সন্তান ছিল। পার্বতী চরণ রায়ের মৃত্যুর পর তার তিন সন্তান ভারতে চলে যান। তবে তৃতীয় সন্তান শ্যামা চরণ রায় এখানেই থেকে যান এবং জমিদারীর দেখাশুনা করেন। এই জমিদার বংশের মধ্যে একমাত্র শ্যামা চরণ রায় সর্ব সাধারণের কাছে সমাজসেবক হিসেবে পরিচিত ছিলেন। তিনি তার।জমিদারীর সময় শিক্ষা প্রতিষ্ঠানের জন্য অনেক জায়গা দান করে গেছেন। তার মৃত্যুর পর এই বাড়ির মালিক হন তার পুত্র দীপক কুমার রায়। অর্থের অভাবে শেষ পর্যন্ত এই জমিদার বাড়ির শেষ জমিদার দীপক কুমার রায় এই জমিদার বাড়িটি বিক্রির সিদ্ধান্ত নেন। পরবর্তীতে বর্তমান সিরাজগঞ্জ জেলার শাহজাদপুরের সন্ধ্যা রাণী নামের একজন এই বাড়িটি ক্রয় করেন। বাড়িটি ক্রয় করার পর ১৯৩৮ সালে তিনি বাড়িটি সংস্কার করেন। বর্তমানে এই বাড়িটিতে সন্ধ্যা রাণীর বংশধররা বসবাস করছেন।
বর্তমান অবস্থা
লোকজন বসবাস করলেও জমিদার বাড়িটি প্রায় ধ্বংসের মুখে। বাড়িটির বর্তমান বসবাসকারী মালিকরা অর্থের অভাবে বাড়িটি সংস্কার করতে পারছেন না।
অনির্বাণ চক্রবর্তী
অনির্বাণ চক্রবর্তী একজন ভারতীয় বাংলা চলচ্চিত্র অভিনেতা।তিনি একেনবাবু ওয়েব সিরিজে একেনবাবু চরিত্রে অভিনয়ের জন্য পরিচিত। তিনি সৃজিত মুখার্জি পরিচালিত ওয়েব সিরিজে জটায়ু চরিত্রে অভিনয় করেছিলেন। তিনি ২০২২ সালে মুক্তি পাওয়া দ্য একন চলচ্চিত্রে "একেনবাবু" চরিত্রে অভিনয় করছেন।
কর্মজীবন
২০১৮-২০২১ সালে অনির্বাণ চক্রবর্তী একেন বাবু ওয়েব সিরিজে একেনবাবুর প্রধান চরিত্রে অভিনয় করেছিলেন। তার চরিত্রটি ইতিবাচক সাড়া পেয়েছিল। এছাড়াও তিনি ২০২১ সালে অন্য একটি ওয়েব সিরিজ রবীন্দ্রনাথ এখানে কখোনো খেতে আসে নি -তে অভিনয় করেছেন। একেনবাবুর সাফল্যের পর, ২০২২ সালে একটি ছবি মুক্তি পায়।
ওলেভ ব্যাডেন পাওয়েল
ওলেভ সেন্ট ক্লেয়ার ব্যাডেন-পাওয়েল, ব্যারোনেস ব্যাডেন-পাওয়েল, জিবিই (Olave St Clair Baden-Powell, Baroness Baden-Powell; জন্ম: ২২ ফেব্রুয়ারি, ১৮৮৯ - মৃত্যু: ২৫ জুন, ১৯৭৭) স্কাউটিং এবং গার্ল গাইডসের প্রতিষ্ঠাতা রবার্ট ব্যাডেন পাওয়েলের সহধর্মিনী এবং সহযোগী হিসেবে স্কাউট আন্দোলনে ৩৫ বছরেরও অধিককাল সম্পৃক্ত ছিলেন। ইংল্যান্ডের চেষ্টারফিল্ডে 'ওলেভ সেন্ট ক্লেয়ার' নামে জন্মগ্রহণ করেন। পরবর্তীতে তিনি 'ওলেভ, লেডি ব্যাডেন-পাওয়েল'; 'দ্য ডোয়েজার ল্যাডি ব্যাডেন-পাওয়েল' নামেও পরিচিতি লাভ করেন।
প্রারম্ভিক জীবন
চিত্রকর হ্যারল্ড সোয়ামেজের ৩য় এবং সর্বকনিষ্ঠ কন্যা ছিলেন। তিনি বাবা-মা এবং অনেক গভার্নেসের তত্ত্বাবধানে বাড়ীতে পড়াশোনা করেন। জীবনের প্রথম ২৩ বছরের মধ্যে সতেরটি বাড়ীতে বসবাস করেছেন। ওলেভ বহিরাঙ্গনের ক্রীড়া হিসেবে টেনিস, সুইমিং, ফুটবল, স্কেটিং এবং ক্যানোইংয়ের প্রতি আসক্ত ছিলেন। এছাড়াও তিনি ভায়োলিন বাজাতে ভালবাসতেন।
বৈবাহিক জীবন
জানুয়ারি, ১৯১২ সালে ওলেভ ২য় বোয়ের যুদ্ধ বিজয়ী এবং স্কাউটের প্রতিষ্ঠাতা রবার্ট ব্যাডেন পাওয়েলের সাথে মিলিত হন। পাওয়েল তখন নিউইয়র্ক থেকে স্কাউটের বিশ্ব সফরে বের হয়েছেন। ২৩ বছর বয়সী ওলেভ এবং ৫৫ বছর বয়সী রবার্ট একই তারিখে জন্মগ্রহণ করেছিলেন। একই বছরের সেপ্টেম্বর মাসে গণমাধ্যমের কারণে বাগদান পর্ব সমাপণ করেন। কঠোর গোপনীয়তায় তারা ৩০ অক্টোবর, ১৯১২ সালে বিবাহবন্ধনে আবদ্ধ হন। ইংল্যান্ডের স্কাউট এবং গাইডেরা প্রত্যেকই এক পেনি করে চাঁদা সংগ্রহ করে ব্যাডেন-পাওয়েল দম্পতির জন্যে বিয়ের উপহারস্বরূপ একটি গাড়ী দেয়।
হুমায়ুন আজাদ
হুমায়ুন আজাদ (২৮ এপ্রিল ১৯৪৭ - ১২ আগস্ট ২০০৪ খ্রিস্টাব্দ; ১৪ বৈশাখ ১৩৫৪ - ২৬ শ্রাবণ ১৪১১ বঙ্গাব্দ) একজন বাংলাদেশি কবি, ঔপন্যাসিক, ভাষাবিজ্ঞানী, সমালোচক, রাজনীতিক ভাষ্যকার, কিশোরসাহিত্যিক, গবেষক, এবং অধ্যাপক ছিলেন। তিনি বাংলাদেশের অন্যতম প্রথাবিরোধী এবং বহুমাত্রিক লেখক যিনি ধর্ম, মৌলবাদ, প্রতিষ্ঠান ও সংস্কারবিরোধিতা, যৌনতা, নারীবাদ ও রাজনীতি বিষয়ে তার বক্তব্যের জন্য ১৯৮০-এর দশক থেকে পাঠকগোষ্ঠীর দৃষ্টি আর্কষণ করতে সক্ষম হয়েছিলেন। হুমায়ুন আজাদের ৭টি কাব্যগ্রন্থ, ১২টি উপন্যাস ও ২২টি সমালোচনা গ্রন্থ, ৭টি ভাষাবিজ্ঞানবিষয়ক, ৮টি কিশোরসাহিত্য ও অন্যান্য প্রবন্ধসংকলন মিলিয়ে ৬০টিরও অধিক গ্রন্থ তার জীবদ্দশায় এবং মৃত্যু পরবর্তী সময়ে প্রকাশিত হয়। ১৯৯২ সালে তার নারীবাদী গবেষণা-সংকলনমূলক গ্রন্থ নারী প্রকাশের পর বিতর্কের সৃষ্টি করে এবং ১৯৯৫ থেকে ২০০০ সাল পর্যন্ত সাড়ে চার বছর ধরে বইটি বাংলাদেশ সরকার কর্তৃক নিষিদ্ধ ছিল। এটি তার বহুল আলোচিত গবেষণামূলক কাজ হিসাবেও স্বীকৃত। এছাড়াও তার পাক সার জমিন সাদ বাদ উপন্যাসটি পাঠকমহলে বিতর্কের সৃষ্টি করেছিল। তার রচিত প্রবচন সংকলন ১৯৯২ সালে হুমায়ুন আজাদের প্রবচনগুচ্ছ নামে প্রকাশিত হয়। তাকে ১৯৮৬ সালে বাংলা একাডেমি পুরস্কার এবং ২০১২ সালে সামগ্রিক সাহিত্যকর্ম এবং ভাষাবিজ্ঞানে বিশেষ অবদানের জন্য মরণোত্তর একুশে পদক প্রদান করা হয়। ২০০৩ সালে তার রচিত কিশোরসাহিত্য ফুলের গন্ধে ঘুম আসে না (১৯৮৫) এবং আব্বুকে মনে পড়ে (১৯৯২) জাপানি ভাষায় অনূদিত হয়েছিলো।
হুমায়ুন আজাদ প্রথাগত ধ্যানধারা সচেতনভাবে পরিহার করতেন। তার সাহিত্যের বৈশিষ্ট্য পল্লীপ্রেম, নর-নারীরপ্রেম, প্রগতিবাদিতা ও ধর্মনিরপেক্ষতা, সামরিক শাসন ও একনায়কতন্ত্রের বিরোধিতা এবং নারীবাদের জন্য পরিচিত। তার ধর্মীয় ও রাজনৈতিক বিশ্বাস এবং ব্যক্তিগত অভীষ্ট তার সাহিত্যকে প্রভাবান্বিত করেছিল। কথাসাহিত্য ও প্রবন্ধের মাধ্যমে তিনি সমাজ, রাজনীতি ও রাষ্ট্রনীতি সম্পর্কে মতামত প্রকাশ করেছিলেন। পাক সার জমিন সাদ বাদ উপন্যাসে মৌলবাদীদের সমালোচনা করার কারণে ২০০৪ সালে তিনি হামলার শিকার হন।
প্রাথমিক জীবন
১৯৫২ সালে আজাদ দক্ষিণ রাড়িখাল প্রাথমিক বিদ্যালয়ে ইনফ্যান্ট (প্রাক-প্রাথমিক শিক্ষা) শ্রেণীতে ভর্তি হন, সেখানে তিনি ইনফ্যান্ট থেকে তৃতীয় শ্রেণী পর্যন্ত মোট চার বছর অধ্যয়ন করেন। চতুর্থ শ্রেণীতে পড়ার জন্য তিনি স্যার জে সি বোস ইন্সটিটিউটে ভর্তি হন। ছেলেবেলা থেকেই তিনি ছিলেন মেধাবী। এ বিদ্যালয় থেকে তৎকালীন পূর্ব পাকিস্তান মাধ্যমিক শিক্ষা বোর্ডের অধীনে ১৯৬২ সালে ম্যাট্রিকুলেশন (মাধ্যমিক) পরীক্ষায় উত্তীর্ণ হন।
উচ্চশিক্ষা
থাম্ব|ঢাকা বিশ্ববিদ্যালয়ে সমাবর্তন অনুষ্ঠানে হুমায়ুন আজাদ (মাঝে) ১৯৬২ সালে উচ্চশিক্ষার জন্য আজাদ ঢাকায় চলে আসেন। মানবিক বিভাগে পড়ার ইচ্ছা থাকলেও বাবার ইচ্ছায় ১৯৬২ সালের সেপ্টেম্বরে তিনি ঢাকা কলেজে বিজ্ঞান বিভাগে উচ্চ মাধ্যমিক শ্রেণিতে ভর্তি হন। ১৯৬৪ সালে ঢাকা কলেজ থেকে উচ্চ মাধ্যমিক পাশ করেন। এরপর একই বছর তিনি ঢাকা বিশ্ববিদ্যালয়ের কলা অনুষদে বাংলা বিভাগে ভর্তি হন। ১৯৬৭ সালে ঢাকা বিশ্ববিদ্যালয় থেকে বাংলা সাহিত্যে স্নাতক ডিগ্রি এবং ১৯৬৮ সালে একই বিভাগ থেকে স্নাতকোত্তর ডিগ্রি অর্জন করেন। উভয় পরীক্ষায় তিনি প্রথম শ্রেণিতে উত্তীর্ণ হন। হুমায়ুন আজাদ ঢাকা বিশ্ববিদ্যালয়ের পড়াকালীন সলিমুল্লাহ মুসলিম হল ছাত্রাবাসে থাকতেন।
কর্মজীবন
১৯৬৯ খ্রিষ্টাব্দে ২২ বছর বয়সে তার কর্মজীবন শুরু হয় চট্টগ্রাম কলেজে প্রভাষক হিসাবে। সেখানে কিছুকাল কর্মরত থাকার পর ১৯৭০ সালের ১১ ফেব্রুয়ারি তিনি চট্টগ্রাম বিশ্ববিদ্যালয়ের বাংলা বিভাগে প্রভাষক হিসাবে নিয়োগপ্রাপ্ত হন। একই বছর ১২ ডিসেম্বর তিনি জাহাঙ্গীরনগর বিশ্ববিদ্যালয়ে বাংলা বিভাগে প্রভাষক হিসাবে যোগ দেন। ১৯৭৩ সালে তার প্রথম গবেষণা গ্রন্থ রবীন্দ্রপ্রবন্ধ: রাষ্ট্র ও সমাজচিন্তা এবং একইবছর সেপ্টেম্বরে কাব্যগ্রন্থ অলৌকিক ইস্টিমার প্রকাশিত হয়। সে বছরের সেপ্টেম্বরে তিনি কমনওয়েলথ বৃত্তি নিয়ে ভাষাবিজ্ঞান পড়তে স্কটল্যান্ডে চলে যান। ১৯৭৬ সালে তিনি স্কটল্যান্ডের এডিনবরা বিশ্ববিদ্যালয় থেকে ভাষাবিজ্ঞানে পিএইচডি ডিগ্রি লাভ করেন। তার গবেষণার বিষয় ছিল বাংলা ভাষায় সর্বনামীয়করণ। এই গবেষণাপত্র ১৯৮৩ সালে প্রোনোমিনালাইজেশন ইন বেঙলি নামে ঢাকা বিশ্ববিদ্যালয়ের দ্য ইউনিভার্সিটি প্রেস লিমিটেড থেকে প্রকাশিত হয়। এডিনবরায় গবেষণাকালীন সময়ে তিনি রবার্ট ক্যাল্ডরের সহযোগিতায় কবি জীবনানন্দ দাশ এবং নিজের কিছু কবিতা অনুবাদ করেছিলেন, যেগুলি "লিডস বিশ্ববিদ্যালয় জার্নাল" এবং এডিনবরার বিশ্ববিদ্যালয়ের "চ্যাপম্যান" সাময়িকপত্রে প্রকাশিত হয়েছিল।
সাহিত্যকর্ম
হুমায়ুন আজাদের কবিতার মাধ্যমে সাহিত্যচর্চার শুরু হয়েছিলো বিশ্ববিদ্যালয় থেকে স্নাতক হবার পর তবে বিদ্যালয়ে নবম শ্রেণীতে থাকাকালীন তার "ঘড়ি বলে টিক টিক" শিরোনামে প্রথম লেখা প্রবন্ধ ছাপা হয়েছিল দৈনিক ইত্তেফাকের শিশুপাতা কচিকাঁচার আসরে। শৈশবে পরবর্তীতে তিনি এই পত্রিকায় একাধিক প্রবন্ধ লিখেছিলেন। তার প্রকাশিত মৌলিক কাব্যগ্রন্থের সংখ্যা ৭। তার প্রকাশিত-অপ্রকাশিত কবিতাসমূহ জীবদ্দশায় হুমায়ুন আজাদের শ্রেষ্ঠ কবিতা (১৯৯৩) ও কাব্যসংগ্রহ (১৯৯৮) এবং মৃত্যুর পরে কাব্যসমগ্র (২০০৫) বইয়ে প্রকাাশিত হয়। তিনি ১২টি উপন্যাস লিখেছেন। তার উপন্যাসসমূহ উপন্যাসসমগ্র ১ (২০০১), উপন্যাসসমগ্র ২ (২০০২) এবং উপন্যাসসমগ্র ৩ (২০০৩) বইয়ে প্রকাশিত হয়েছে। তিনি যাদুকরের মৃত্যু (১৯৯৬) নামে ১টি মৌলিক ছোটগল্পের বই লিখেছেন। এছাড়াও তার ৮টি কিশোরসাহিত্য, এবং ৮টি ভাষাবিজ্ঞান বিষয়ক বই রয়েছে।
কবিতা
থাম্ব|প্রথম কাব্যগ্রন্থ [[অলৌকিক ইস্টিমার (১৯৭৩)]]
হুমায়ুন আজাদ কবিতার দ্বারা লেখালেখিতে হাত দিয়েছিলেন, তিনি যখন ঢাকা বিশ্ববিদ্যালয়ের ছাত্র ছিলেন তখনই তিনি মূলত কবিতা রচনায় আগ্রহী হয়ে ওঠেন এবং বিশ্ববিদ্যালয়-জীবন শেষ করার পরেও ১৯৭২ সাল পর্যন্ত তিনি কবিতা লিখতে থাকেন। ষাটের দশকের পরিব্যাপ্ত হতাশা, দ্রোহ, ঘৃণা, বিবমিষা, প্রেম ইত্যাদি তার কবিতার প্রধান বিষয় ছিলো। তার প্রথম কাব্যগ্রন্থের নাম অলৌকিক ইস্টিমার যা প্রথম প্রকাশিত হয় ১৯৭৩-এর জানুয়ারিতে। কাব্যগ্রন্থটি তিনি উৎসর্গ করেন ১৯৬৮-১৯৭২ সালে তার নিজেরই কাটানো রাত-দিনগুলোর উদ্দেশ্যে। তার দ্বিতীয় কাব্যগ্রন্থ জ্বলো চিতাবাঘ প্রথম প্রকাশিত হয় মার্চ ১৯৮০ সালে। ১৯৮৫ সালে প্রকাশিত সবকিছু নষ্টদের অধিকারে যাবে, তৃতীয় কাব্যগ্রন্থটি তিনি সমসাময়িক দুই বাংলাদেশী লেখক হুমায়ূন আহমেদ এবং ইমদাদুল হক মিলনকে উৎসর্গ করেছেন। প্রত্যুত্তরে ইমদাদুল হক মিলন তার বনমানুষ উপন্যাসটি হুমায়ুন আজাদকে উৎসর্গ করেন। ১৯৮৭ সালের মার্চে প্রকাশিত হয় তার চতুর্থ কাব্যগ্রন্থ যতোই গভীরে যাই মধু যতোই ওপরে যাই নীল। তার পঞ্চম কাব্যগ্রন্থ আমি বেঁচে ছিলাম অন্যদের সময়ে প্রকাশিত হয় ফেব্রুয়ারি ১৯৯০ সালে। এর আট বছর পর ফেব্রুয়ারি ১৯৯৮ সালে প্রকাশিত হয় তার ষষ্ঠ কাব্যগ্রন্থ কাফনে মোড়া অশ্রুবিন্দু। কাব্যগ্রন্থটি আজাদ তার 'প্রিয় মৃতদের জন্য' উৎসর্গ করেন। সপ্তম এবং শেষ কাব্যগ্রন্থ পেরোনোর কিছু নেই প্রকাশিত হয় ফেব্রুয়ারি, ২০০৪ সালে। জীবদ্দশায় তার সাতটি কাব্যগ্রন্থ প্রকাশিত হয়। তবে আজাদের মৃত্যুর পর ফেব্রুয়ারি, ২০০৫ সালে এই সাতটি কাব্যগ্রন্থ সহ আরো কিছু অগ্রন্থিত ও অনূদিত কবিতা নিয়ে কাব্যসমগ্র প্রকাশিত হয়। নব্বইয়ের দশক থেকে ঢাকার আগামী প্রকাশনী তার গ্রন্থাবলীর প্রধান প্রকাশক ছিল।
উপন্যাস
thumb|left|হুমায়ুন আজাদের লেখা প্রথম উপন্যাস [[ছাপ্পান্নো হাজার বর্গমাইল (১৯৯৪), যেটির প্রেক্ষাপট ছিলো ১৯৮০-এর দশক এবং উপন্যাসটির প্রধান চরিত্র রাশেদ ঢাকা বিশ্ববিদ্যালয়ের শিক্ষক যে বাংলাদেশের সমাজে চলা পরিবর্তন অবলোকন করে]] মূলত কবি, গবেষক ও প্রাবন্ধিক হলেও হুমায়ূন আজাদ ১৯৯০-এর দশকে ঔপন্যাসিক হিসেবে আত্মপ্রকাশ করেন। ২০০৪ সালে মৃত্যু অবধি তার প্রকাশিত উপন্যাসের সংখ্যা ছিলো ১২টি।
১৯৯৪ সালে তিনি ঔপন্যাসিক হিসেবে নিজেকে আত্মপ্রকাশ করেন প্রথম উপন্যাস ছাপ্পান্নো হাজার বর্গমাইল-এর মধ্যে দিয়ে। বাংলাদেশের সামরিক শাসন প্রেক্ষাপটে রচিত উপন্যাসটি তিনি উৎসর্গ করেছেন উপন্যাসের প্রধান চরিত্র রাশেদকে, তার বাবার নামও ছিলো রাশেদ, তিনি উপন্যাসের উৎসর্গ পাতায় এভাবে লিখেছিলেন, ১৯৯৫ সালে প্রকাশিত হয় নারী-পুরুষের মধ্যেকার শারীরিক ও হৃদয়সম্পর্কের নানা আবর্তন এবং পরিণতির আখ্যানমূলক উপন্যাস সব কিছু ভেঙে পড়ে। সব কিছু ভেঙে পড়ের পর তিনি মানুষ হিসেবে আমার অপরাধসমূহ উপন্যাস লিখেছিলেন যেটি ছিলো একজন সরকারি কর্মকর্তার তার বন্ধুর স্ত্রীকে বিয়ে করা নিয়ে এবং তিনি এ-উপন্যাসটি বাংলাদেশের খ্যাতিমান আইনজীবী ব্যারিস্টার আমির উল ইসলামকে উৎসর্গ করে লিখেছিলেন।
১৯৯৯ সালে প্রকাশিত উপন্যাস কবি অথবা দণ্ডিত অপুরুষ-এ হুমায়ুন আজাদ হাসান রশিদ নামের একজন কল্পিত বাঙালি কবির একজন বিবাহিত নারীর সাথে বিয়ে ছাড়া একত্রবাসের বিষয়টি তুলে ধরেছিলেন।
২০০২ সালে প্রকাশিত ১০,০০০, এবং আরো ১টি ধর্ষণ ছিলো বাংলাদেশের গ্রামীণ সমাজের একটি ধর্ষিত মেয়ের জীবন নিয়ে যে তার ধর্ষণের ফসল বাচ্চাকে হত্যা করে।
২০০৪ সালে প্রকাশিত পাক সার জমিন সাদ বাদ ছিলো ধর্মীয় মৌলবাদ নিয়ে এবং একটি খুনের স্বপ্ন উপন্যাস ছিলো একজন তরুণের অপর একটি তরুণীর জন্য ভালোবাসার কাহিনী নিয়ে। পাক সার জমিন সাদ বাদে তিনি মৌলবাদে দীক্ষিত এক পুরুষকে সবার শেষে প্রেমের কাছে পরাজিত করান। দেখান যে কণকলতা নামের তরুণীর জন্য উপন্যাসের প্রধান নায়ক অপরাধ-জগৎ থেকে বেরিয়ে আসে আর একটি খুনের স্বপ্নতে তিনি নায়িকা সুফিয়ার জন্য নায়কের অন্ধ প্রেমকেই করে তুলেছিলেন প্রধান উপজীব্য বিষয় যে নায়ক পরে নায়িকাকেই খুন করার চিন্তা করে। একটি খুনের স্বপ্ন উপন্যাসটি হুমায়ুন আজাদ তার নিজেরই বিশ্ববিদ্যালয় জীবনের (১৯৬৪-১৯৬৮) স্মৃতির প্রতি উৎসর্গ করে লিখেছিলেন।
হুমায়ুন আজাদ ফালি ফালি ক’রে কাটা চাঁদ (২০০১) উপন্যাসে শিরিন নামের এক কল্পিত ব্যক্তিত্ব সম্পন্না নারীর অবতারণা করেছেন এই মনে করে যে মানসিক সম্পর্ক রাখা একটি গভীর আস্থার ব্যাপার। উপন্যাসটি ব্যক্তিস্বাতন্ত্র্যবাদী নারীবাদের একটি চিত্র তুলে ধরে। শিরিনের স্বামী রয়েছে যার নাম দেলোয়ার কিন্তু সে একদা খালেদ নামের এক পুরুষের সঙ্গে দৈহিক সম্পর্কে লিপ্ত হয় নিজের এক প্রকারের সম্মতিতেই। শিরিন পরে তার স্বামী দেলোয়ারের সঙ্গে বাস করবেনা বলে সিদ্ধান্ত নেয় এবং খালেদ তাকে প্রেম প্রস্তাব দিলে সেটাও প্রত্যাখ্যান করে।
এছাড়াও নিজের সঙ্গে নিজের জীবনের মধু উপন্যাসটি ছিলো একজন কিশোর-বালকের কাহিনীর ভেতর দিয়ে প্রাপ্তবয়স্কদের জন্য রচিত উপন্যাস, যেখানে কিশোর-বালকটি গ্রামীণ পরিবেশে বড় হয়। নিজের সঙ্গে নিজের জীবনের মধু উপন্যাসটিকে তিনি বাংলাসাহিত্যের অন্যতম প্রধান উপন্যাস মনে করতেন। তুলনা করতে গিয়ে এই উপন্যাসকে বিভূতিভূষণ বন্দোপাধ্যায়ের পথের পাঁচালীর উপন্যাসের তুলনায় অনেক ভালো উপন্যাস বলে মনে করেছিলেন। পথের পাঁচালীর অপু চরিত্রের সঙ্গে নিজের জীবনের মধুর জলকদর চরিত্রকে তুলনা করতে গিয়ে জলকদর চরিত্রকেই অনেক বেশি শিল্পোত্তীর্ণ চরিত্র মন্তব্য করেছিলেন তিনি। তিনি আরও বলেছিলেন যে, জলকদরের ভিতর দিয়ে তিনি নিজের কৈশোরজীবনকে দেখেছিলেন। নিজের সঙ্গে নিজের জীবনের মধু উপন্যাসটির আগে কিশোরদের জন্য হুমায়ুন আজাদ এর আগে আব্বুকে মনে পড়ে নামে একটি উপন্যাসিকা লিখেছিলেন যেটা ১৯৮৯ সালে প্রকাশিত হয়েছিলো এবং আমাদের শহরে একদল দেবদূত নামের আরো একটি কিশোর-উপন্যাসিকা ১৯৯৬ সালে প্রকাশিত হয়েছিল।
ভাষাবিজ্ঞান গবেষণা
১৯৬০-এর দশকে আজাদ ঢাকা বিশ্ববিদ্যালয়ে বাংলা বিভাগের ছাত্র থাকাকালীন পশ্চিমের ভাষাবিজ্ঞানী চম্‌স্কি-উদ্ভাবিত রূপান্তরমূলক সৃষ্টিশীল ব্যাকরণ তত্ত্বটি আলোড়ন সৃষ্টি করেছিল। এডিনবরা বিশ্ববিদ্যালয়ে পিএইচডি ডিগ্রির জন্য আজাদ এই তত্ত্বের কাঠামোর ওপর ভিত্তি করে বাংলা ভাষার রূপমূলতত্ত্ব তথা বাক্যতত্ত্ব নিয়ে গবেষণা করেন। এর মাধ্যমে বাংলার ভাষাবিষয়ক গবেষণায় আধুনিক ভাষাবৈজ্ঞানিক পদ্ধতির সূত্রপাত ঘটে। তার পিএইচডি অভিসন্দর্ভের নাম ছিল প্রোনোমিনালাইজেশান ইন বেঙলি (অর্থাৎ বাংলা সর্বনামীয়করণ)। পরবর্তীতে ১৯৮৩ খ্রিষ্টাব্দে একই শিরোনামের এটি ইংরেজি ভাষায় ঢাকা বিশ্ববিদ্যালয়ের দি ইউনিভার্সিটি প্রেস লিমিটেড থেকে প্রকাশিত হয়। এরপর ১৯৮৪ খ্রিষ্টাব্দে তিনি বাংলা ভাষার বাক্যতত্ত্বের ওপর বাক্যতত্ত্ব নামে একটি বই বাংলা একাডেমি থেকে প্রকাশ করেন। একই সালে বাংলা একাডেমি থেকে তিনি বাঙলা ভাষা শিরোনামে দুই খণ্ডের একটি দালীলিক সঙ্কলন প্রকাশ করেন, যাতে বাংলা ভাষার বিভিন্ন ক্ষেত্রের ওপর বিগত শতাধিক বছরের বিভিন্ন ভাষাবিদ ও সাহিত্যিকের লেখা গুরুত্বপূর্ণ ভাষাতাত্ত্বিক রচনা সংকলিত হয়। এই তিনটি গ্রন্থ বাংলা ভাষাবিজ্ঞানে গুরুত্বপূর্ণ সংযোজন হিসাবে বিবেচিত। তিনি পরবর্তীকালে তুলনামূলক ও ঐতিহাসিক ভাষাবিজ্ঞান (১৯৮৮) ও অর্থবিজ্ঞান (১৯৯৯) শিরোনামে দুইটি সংক্ষিপ্ত প্রাথমিক পাঠ্যপুস্তক লেখেন। ১৯৯০-এর দশকের শেষের দিকে তিনি বাংলা ভাষার একটি পূর্ণাঙ্গ ব্যাকরণ রচনার ব্যাপারে আগ্রহী হয়ে ওঠেন। তবে মৃত্যুর কারণে তার এই আগ্রহ বাস্তবায়িত হয় নি।
প্রবন্ধ
১৯৭৬ সালে প্রথম প্রকাশিত 'লাল নীল দীপাবলি বা বাঙলা সাহিত্যের জীবনী' বইটি ছিলো হুমায়ুন আজাদের দ্বিতীয় প্রবন্ধ, এর আগে তিনি 'রবীন্দ্রপ্রবন্ধ: রাষ্ট্র ও সমাজচিন্তা' (১৯৭৩) নামের একটি প্রবন্ধ লিখেছিলেন।
ফরাসি নারীবাদী দার্শনিক সিমোন দ্যা বোভোয়ারের ১৯৪৯ সালের গ্রন্থ দ্বিতীয় লিঙ্গ হুমায়ুন আজাদ ২০০১ সালে বাংলায় অনুবাদ করেন। সিমোন দ্যা বোভোয়ারের লেখা তাকে নারীবাদের প্রতি অনেক আকৃষ্ট করেছিল।
ফেব্রুয়ারি ২০০৩ সালে প্রকাশিত আমরা কি এই বাঙলাদেশ চেয়েছিলাম গ্রন্থে তিনি তার স্বপ্নের বাংলাদেশের করুণ অবস্থা দেখে ব্যথিত হয়েছিলেন। বইটিতে তিনি বর্ণনা করেছিলেন যে তিনি যেরকম প্রগতিশীল বাংলাদেশের স্বপ্ন দেখতেন তার স্বপ্ন আগেই ভেঙে গেছে, তিনি বাংলাদেশের সমাজের অধঃপতন খুবই আক্ষেপের সঙ্গে প্রকাশ করেছিলেন। তাছাড়া ২০০০ সালে প্রকাশিত মহাবিশ্ব ছিলো একটি বিজ্ঞান-প্রবন্ধ।
ব্যক্তিগত জীবন
হুমায়ুন আজাদ ১৯৬৮ সালে ঢাকা বিশ্ববিদ্যালয়ে স্নাতকোত্তর পড়ার সময় লতিফা কোহিনুর নামের এক তরুণীর সঙ্গে পরিচিত হন এবং ১৯৭৫ সালের ১২ই অক্টোবর তাদের বিয়ে হয় টেলিফোনে; আজাদ তখন স্কটল্যান্ডে আর লতিফা বাংলাদেশে ছিলেন। তাদের দুই কন্যা মৌলি আজাদ, স্মিতা আজাদ এবং এক পুত্র অনন্য আজাদ। জ্যেষ্ঠ কন্যা মৌলি আজাদ বিশ্ববিদ্যালয় মঞ্জুরী কমিশনের সহকারী সচিব হিসাবে দায়িত্বরত।
বিশ্বাস ও দর্শন
আজাদ ব্যক্তিগতভাবে ধর্মে বিশ্বাসী ছিলেন না এবং তিনি সরাসরি ধর্মের সমালোচনা করে লেখেননি তবে ধর্মীয় মৌলবাদের প্রত্যক্ষ বিরোধিতা করতেন এবং এটি বিভিন্ন ভাবে তার লেখায় প্রকাশ পেয়েছে। তিনি বাংলাদেশের সমাজে চলা রক্ষণশীলতা এবং প্রথার বিরোধিতা করতেন। সর্বপ্রথম গুস্তাভ ফ্লবেয়ারের আদলে ১৯৯১ প্রকাশিত প্রবচনগুচ্ছ ব্যাপক আলোচিত-সমালোচিত হয়েছিল। হুমায়ুন আজাদের লেখালেখিতে উদারপন্থা, বিজ্ঞানমনস্কতার এবং একই সঙ্গে দ্রোহের ছাপ স্পষ্ট ছিলো। একটি বৈষম্যহীন আর্থ-সামাজিক ব্যবস্থার স্বপ্ন তিনি দেখতেন। তিনি তার লেখনীতে প্রকাশ করেছিলেন,
রাজনৈতিক-সামাজিক সমালোচনা
১৯৮০-র দশকের শেষভাগ থেকে হুমায়ুন আজাদ সমসাময়িক রাজনীতি নিয়ে গণমাধ্যমে বক্তব্য রাখতে শুরু করেন। এ সময় তিনি খবরের কাগজ নামীয় সাপ্তাহিক পত্রিকায় সম্পাদকীয় নিবন্ধ লিখতে শুরু করেন। সামরিক শাসনের বিরোধিতা দিয়ে তার রাজনৈতিক লেখালিখির সূত্রপাত। মাতাল তরণী (১৯৯২) ছিলো তার রাজনৈতিক-সমাজ সমালোচনার সংকলনগ্রন্থ।
হত্যা প্রচেষ্টা
২০০৩ সালে ইত্তেফাক পত্রিকার ঈদ সংখ্যায় হুমায়ুন আজাদের পাক সার জমিন সাদ বাদ উপন্যাসটি ধারাবাহিকভাবে প্রকাশিত হচ্ছিল। ২০০৪-এর একুশে বইমেলাতে উপন্যাসটি বই আকারে প্রকাশিত হয়। এই গ্রন্থটি প্রকাশিত হলে দেশের মৌলবাদী গোষ্ঠী তার প্রতি ক্রুদ্ধ হয়, এবং বিভিন্ন স্থানে হুমায়ুন আজাদের বিরুদ্ধে প্রচারণা চালায়। তিনি এই উপন্যাসটিতে ১৯৭১ খ্রিষ্টাব্দে বাংলাদেশের স্বাধীনতার বিরোধীতাকারী রাজনৈতিক দল জামায়াতে ইসলামীকে পরোক্ষভাবে ফ্যাসিবাদী সংগঠন হিসেবে উল্লেখ করেন এবং এর কঠোর সমালোচনা করেন, উপন্যাসটি তিনি ১৯৭১ সালেকে উৎসর্গ করে লিখেছিলেন। তারই জের ধরে ২০০৪ খ্রিষ্টাব্দের ২৭ ফেব্রুয়ারি বাংলা একাডেমিতে অনুষ্ঠিত বইমেলা থেকে বেরিয়ে ঢাকা বিশ্ববিদ্যালয় ক্যাম্পাসে নিজের বাসায় যাওয়ার পথে ঘাতকদের দ্বারা আক্রমণের শিকার হন তিনি। তৎকালীন প্রধানমন্ত্রী খালেদা জিয়ার নির্দেশে আজাদ প্রথমে বাংলাদেশের সম্মিলিত সামরিক হাসপাতাল, ঢাকাতে চিকিৎসা লাভ করেন যেখানে প্রধানমন্ত্রী তাকে দেখতে গিয়েছিলেন, পরে হুমায়ুন আজাদকে সরকারিভাবেই থাইল্যান্ডে পাঠানো হয় এবং তিনি সেখান থেকে অনেকটা সুস্থ হয়ে ফিরে আসেন বাংলাদেশে। হুমায়ুন আজাদের উপর কারা হামলা করেছিলো তা অনেক দিন ধরে অজানা ছিলো; জামাত-উল-মুজাহিদীন বাংলাদেশ সংক্ষেপে জেএমবি নামক ইসলামি জঙ্গী সংগঠনের একজন শীর্ষনেতা শায়খ আব্দুর রহমান পরবর্তীতে হুমায়ুন আজাদ এবং একইসাথে রাজশাহী বিশ্ববিদ্যালয়ের অধ্যাপক এম ইউনুসকে হত্যার নির্দেশ দেবার কথা স্বীকার করেছিলো। এই হত্যা প্রচেষ্টার মামলা দ্রুত শেষ করার জন্য উচ্চ আদালত ফেব্রুয়ারি ২০১৪ সালে আদেশ প্রদান করে।
সমালোচনা
২০০৪ সালের ২৫ জানুয়ারি বাংলাদেশ জামায়াতে ইসলামীর তৎকালীন সংসদ সদস্য দেলোয়ার হোসেন সাঈদী জাতীয় সংসদে হুমায়ুন আজাদের পাক সার জমিন সাদ বাদ (২০০৪) উপন্যাসটিকে ইসলামবিরোধী আখ্যায়িত করে বিভিন্ন সমাবেশে বক্তব্য দেন এবং এ ধরনের লেখকদের লেখা বন্ধ করতে ব্ল্যাসফেমি আইন (ধর্ম অবমাননা বিরোধী আইন) প্রণয়নের জন্য তৎকালীন প্রধানমন্ত্রীর দৃষ্টি আকর্ষণ করেন। এই উপন্যাসটিতে হুমায়ুন আজাদ তীব্র রূপক-ঋণাত্মক ভাবে বাংলাদেশের একটি কাল্পনিক মৌলবাদী সংগঠনের চিত্র তুলে ধরেছিলেন।
মৃত্যু
২০০২ খ্রিষ্টাব্দে তিনি জার্মান কবি হাইনরিখ হাইনের উপর কাজ করার জন্য জার্মান সরকারের নিকট একটি বৃত্তির আবেদন করেছিলেন। ২০০৪-এর ৭ আগস্ট জার্মান কবি হাইনরিখ হাইনের ওপর গবেষণা বৃত্তি নিয়ে জার্মানি যান।
২০০৪ খ্রিষ্টাব্দের ১১ আগস্ট রাতে একটি অনুষ্ঠান থেকে প্রত্যাবর্তনের পর আবাসস্থলে আকস্মিকভাবে মৃত্যুর কোলে ঢলে পড়েন হুমায়ুন আজাদ। ১২ আগস্ট আবাসস্থলের নিজ কক্ষে তাকে মৃত অবস্থায় পাওয়া যায়। হুমায়ুন আজাদের মৃত্যুর পর জার্মান সরকারের তত্ত্বাবধানে মিউনিখে তার নিজ বাসভবনে পাওয়া সব জিনিসপত্র ঢাকায় তার পরিবারের কাছে হস্তান্তর করে। ওই জিনিসপত্রের ভেতরেই পাওয়া যায় তার হাতের লেখা তিনটি চিঠি। চিঠি তিনটি আলাদা তিনটি পোস্ট কার্ডে লিখেছেন বড় মেয়ে মৌলিকে, ছোট মেয়ে স্মিতাকে এবং একমাত্র ছেলে অনন্য আজাদকে। অনুমান করা হয়, ওই লেখার অক্ষরগুলোই ছিল তার জীবনের শেষ লেখা। তার মরদেহ কফিনে করে জার্মানি থেকে ঢাকায় আনা হয়। এরপর ঢাকা বিশ্ববিদ্যালয় কেন্দ্রীয় মসজিদে জানাযার নামাজ শেষে তার মরদেহ রাড়িখালে নিয়ে যাওয়া হয় এবং সেখানেই তাকে সমাহিত করা হয় এবং পরে তার কবর সিমেন্ট দিয়ে পাকা করে একটি বইয়ের মত করে বানানো হয়।
মার্তিন দুব্রাউকা
২০০৯ সালে, দুব্রাউকা স্লোভাকিয়া অনূর্ধ্ব-২১ দলের হয়ে স্লোভাকিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত স্লোভাকিয়ার বয়সভিত্তিক দলের হয়ে খেলার পর, তিনি ২০১৪ সালে স্লোভাকিয়ার হয়ে আন্তর্জাতিক পর্যায়ে অভিষেক করেছেন; স্লোভাকিয়ার জার্সি গায়ে তিনি এপর্যন্ত ৩২ ম্যাচে অংশগ্রহণ করেছেন।
প্রারম্ভিক জীবন
মার্তিন দুব্রাউকা ১৯৮৯ সালের ১৫ই জানুয়ারি তারিখে স্লোভাকিয়ার জিলিনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
দুব্রাউকা স্লোভাকিয়া অনূর্ধ্ব-২১ দলের হয়ে খেলার মাধ্যমে স্লোভাকিয়ার প্রতিনিধিত্ব করেছেন। স্লোভাকিয়ার বয়সভিত্তিক দলের হয়ে তিনি প্রায় ২ বছরে ১০ ম্যাচে অংশগ্রহণ করেছেন।
গর্ভস্রাব
গর্ভস্রাব, স্বতঃস্ফূর্ত গর্ভপাত এবং গর্ভাবস্থার বিনাশ হিসাবেও পরিচিত, এটি স্বাধীনভাবে টিকে থাকার পূর্বে একটি গর্ভস্থ সন্তান বা ভ্রূণের স্বাভাবিক মৃত্যু। কিছুজন গর্ভাবস্থার ২০ সপ্তাহের সময়সীমা নির্ধারন করেন, তারপরের সময়ে ভ্রূণের মৃত্যু মৃত সন্তান প্রসব বলে পরিচিত।  গর্ভস্রাবের সবচেয়ে সাধারণ উপসর্গ হল ব্যথা বা ব্যথাহীন যোনিপথে রক্তপাত পরবর্তীকালে বিষণ্ণতা, উদ্বেগ এবং অপরাধবোধ প্রায়ই ঘটতে পরে. টিস্যু এবং ক্লট-এর মতো উপাদানটি গর্ভাশয় থেকে নিঃসৃত হয় এবং বেরিয়ে গিয়ে, যোনীর বাইরে বেরোতে পারে। যখন একজন মহিলার ক্রমাগত গর্ভস্রাব হতে থাকে, বন্ধ্যাত্ব এসে যায়।
গর্ভপাতের ঝুঁকির কারণগুলির মধ্যে অপেক্ষাকৃত বয়স্ক পিতামাতা, পূর্বের গর্ভস্রাব, ধূমপান, অতিস্থূলতা,মধুমেহ, থাইরয়েড সমস্যা এবং ড্রাগের ব্যবহার বা মদ্যপান অন্তর্ভুক্ত। গর্ভধারণের প্রথম ১২ সপ্তাহে(প্রথম ত্রৈমাসিক) প্রায় ৮০% গর্ভস্রাব ঘটে প্রায় অর্ধেক ক্ষেত্রের অন্তর্নিহিত কারণ হল ক্রোমোজোমীয় অসঙ্গতি । গর্ভস্রাবের নির্ণয় পরীক্ষা করে দেখা যেতে পারে যে জরায়ুমুখ খোলা বা বন্ধ আছে কিনা, হিউম্যান কোরিয়নিক গনাডোট্রপিন (এইচসিজি) এর রক্তের মাত্রা পরীক্ষা করা এবং আল্ট্রাসাউন্ড অনুরূপ উপসর্গগুলি তৈরি করতে পারে এমন অন্যান্য অবস্থার মধ্যে পড়ে,  অক্টোপিক গর্ভাবস্থা এবং ইমপ্লান্টেশন রক্তস্রাব
চোমনা দুডি
চোমনা দুডি (ಚೋಮನ ದುಡಿ, চোমার ড্রাম ) কন্নড় ভাষার একটি বৈশিষ্ট্যযুক্ত চলচ্চিত্র। এটি শিবরাম কারান্থের লেখা একই নামের একটি উপন্যাস অবলম্বনে নির্মিত। ছবিটি ১৯৭৫ সালে মুক্তি পেয়েছিল এবং সেরা চলচ্চিত্রের জন্য ভারতের জাতীয় পুরস্কার স্বর্ণা কমল জিতেছিল।
পটভূমি
তাঁর চার ছেলে ও এক মেয়ে রয়েছে; তার দুই বড় ছেলে ঋণ শোধ করার চেষ্টা করে দূরের কফি এস্টেটে কাজ করে। ছেলেদের মধ্যে একজন মারা যায় কলেরার কারণে এবং অন্যটি খ্রিস্টান মেয়েকে বিয়ে করে খ্রিস্টধর্মে ধর্মান্তরিত হয়। তার মেয়ে, বেলি বৃক্ষরোপণে কাজ করে এবং এস্টেট-মালিকের লেখক মনভেলার প্রতি আকৃষ্ট হয়ে পড়ে। বেলি এস্টেটের মালিক দ্বারা ধর্ষিত হন, যিনি তখন চোমার ঋণ মওকুফ করে দেন। সে চোমার বাড়িতে ফিরে আসে এবং সকল ঘটনা খুলে বলে। তাঁর কনিষ্ঠ পুত্র একটি নদীতে ডুবে গেছে, তারা অস্পৃশ্য হওয়ায় কেউই তাকে বাঁচাতে আসেনি। তারপরে তিনি তার মেয়েকে মনভেলার সাথে সমঝোতার সময় খুঁজে পান। ক্রোধে সে তাকে মারধর করে এবং ঘর থেকে বের করে দেয়। নিজের ভাগ্যকে অমান্য করে সে তার এক টুকরো জমি চাষ শুরু করে এবং শেষে ষাঁড়গুলিকে জঙ্গলে তাড়া করে। চূড়ান্ত পর্যায়ে, চোমা নিজের বাড়িতে নিজেকে বন্ধ করে দেয় এবং মারা যাওয়ার আগে পর্যন্ত ড্রাম বাজাতে থাকে।
কর্ণাটক রাজ্য চলচ্চিত্র পুরস্কার ১৯৭৫-৭৬
প্রথম সেরা চলচ্চিত্র সেরা অভিনেতা - এমভি বাসুদেব রাও সেরা সহায়ক অভিনেত্রী - পদ্ম কুমাতা সেরা গল্প লেখক - শিবরাম করণ্থ সেরা চিত্রনাট্য - শিবরাম করণ্থ সেরা শব্দ রেকর্ডিং - কৃষ্ণমূর্তি
নূরুল ইসলাম সুজন
জন্ম
নূরুল ইসলাম সুজন ৫ জানুয়ারি ১৯৫৬ সালে পঞ্চগড় জেলার বোদা উপজেলার ময়দানদীঘির মহাজনপাড়ায় জন্মগ্রহণ করেন। তার পিতা ইমাজ উদ্দিন আহম্মেদ এবং মাতা কবিজান নেছা। বড় ভাই অ্যাডভোকেট সিরাজুল ইসলাম এবং পাঁচ বোনের মধ্যে তিনি সর্ব কনিষ্ঠ। তার বড় ভাই অ্যাডভোকেট সিরাজুল ইসলাম একজন মুক্তিযোদ্ধা ও পঞ্চগড় হতে নির্বাচিত সংসদ সদস্য ছিলেন।
শিক্ষা
মো: নূরুল ইসলাম সুজন ময়দানদীঘি সরকারী প্রাথমিক বিদ্যালয় হতে প্রাথমিক শিক্ষা লাভ করেন। ময়নাদীঘি বি এল উচ্চ বিদ্যালয় হতে এসএসসি ও ঠাকুরগাঁও সরকারী কলেজ হতে এইচএসসি পরীক্ষায় উত্তীর্ণ হন। তিনি ঢাকা বিশ্ববিদ্যালয় থেকে প্রাণীবিদ্যায় ১৯৭৮ সালে বিএসসি অনার্স এবং ১৯৭৯ সালে এমএসসি ডিগ্রি অর্জন করেন। পরবর্তীতে ১৯৮৩ সালে এল.এল.বি ডিগ্রী অর্জন করেন।
কর্মজীবন
নূরুল ইসলাম সুজন পেশায় সুপ্রিম কোর্টের প্রবীণ আইনজীবী। তিনি বঙ্গবন্ধু হত্যা মামলারও একজন আইনজীবী ছিলেন। তিনি ঢাবির সিনেট সদস্য ছিলেন। সুপ্রিম কোর্ট আইনজীবী সমিতির সহ-সম্পাদক ও সাধারণ সম্পাদক ছিলেন তিনি।
রাজনৈতিক জীবন
নূরুল ইসলাম ঢাকা বিশ্ববিদ্যালয়ে পড়ার সময় ডাকসুর ১৯৮০-৮১ সালের সংসদের বিজ্ঞান মিলনায়তন বিষয়ক সম্পাদক ছিলেন। এছাড়া তিনি ছাত্রলীগ কেন্দ্রীয় কমিটির আন্তর্জাতিক বিষয়ক সম্পাদক, যুবলীগ কেন্দ্রীয় কমিটির সহআইন বিষয়ক সম্পাদক ও আইন বিষয়ক সম্পাদক ছিলেন।
২০০১ সালে অষ্টম জাতীয় সংসদ নির্বাচনে আওয়ামী লীগের প্রার্থী হিসেবে প্রথম অংশগ্রহণ করেন নূরুল ইসলাম সুজন। অ্যাডভোকেট নুরুল ইসলাম পরাজিত হন। পঞ্চগড়-২ আসনে নির্বাচিত হন বিএনপির প্রার্থী মোজাহার হোসেন। ২০০৮ সালে নবম জাতীয় সংসদ নির্বাচনে প্রথম বারের মতো সংসদ সদস্য নির্বাচিত হন সুজন। এরপর ২০১৪ সালে দশম জাতীয় সংসদ নির্বাচনে জাসদের প্রার্থী এমরান আল আমিনকে পরাজিত করে দ্বিতীয় বার নির্বাচিত হন। ২০১৮ সালের একাদশ জাতীয় সংসদ নির্বাচনে তিনি তৃতীয় বারের মতো সংসদ সদস্য নির্বাচিত হন।
ব্যক্তিগত জীবন ও পরিবার
২০১৮ সালের নির্বাচনের আগের দিন ২৯ ডিসেম্বর নূরুল ইসলাম সুজনের স্ত্রী তিন সন্তানের জননী নিলুফার ইসলাম অসুস্থতায় ৫৮ বছর বয়সে মৃত্যুবরণ করেন। ৫ জুন ২০২১ সালে তিনি দিনাজপুরের বিরামপুরের শাম্মী আকতার মনিকে বিয়ে করেন।
ওয়ালী উল্লাহ (দ্ব্যর্থতা নিরসন)
ওয়ালী উল্লাহ নামটি দিয়ে বোঝানো হতে পারে-
মোহাম্মদ আলী (নোয়াখালীর রাজনীতিবিদ)
মোহাম্মদ আলী বাংলাদেশ আওয়ামী লীগের রাজনীতিবিদ ও নোয়াখালী-৬ (হাতিয়া) আসনের সাবেক সংসদ সদস্য।
রাজনৈতিক ও কর্মজীবন
মোহাম্মদ আলী ছাত্রজীবনে বামপন্থী রাজনীতিবিদ ছিলেন। পরে যোগ দেন বাংলাদেশ জাতীয়তাবাদী যুবদলে। এর পর জাতীয় পার্টিতে। তিনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টি সমর্থন নিয়ে নোয়াখালী-৬ (হাতিয়া) আসন থেকে প্রথমবার সংসদ সদস্য নির্বাচিত হয়ে ছিলেন। এর পর ১৯৮৮ সালের চতুর্থ জাতীয় সংসদে একই আসন থেকে তিনি জাতীয় পার্টি সমর্থনে পুনরায় সাংসদ নির্বাচিত হন। ১৯৯১ ও ১৯৯৬ সালের নির্বাচনে জাতীয় পার্টি থেকে নির্বাচন করে হেরে যান তিনি। ১৯৯৬ সালে আওয়ামী লীগ সরকার গঠন করলে নোয়াখালী জেলা আওয়ামী লীগের তৎকালীন সভাপতি মাহমুদুর রহমান বেলায়েতের হাত ধরে আওয়ামী লীগে যোগ দিয়ে হাতিয়া উপজেলা আওয়ামী লীগের সভাপতির দায়িত্ব পান। ২০০১ সালের অষ্টম জাতীয় সংসদ নির্বাচনে তিনি একই আসন থেকে আওয়ামী লীগের মনোনয়ন না পেয়ে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।
২০০৮ সালের নবম জাতীয় সংসদ নির্বাচনে তিনি আওয়ামী লীগ থেকে মনোনয়ন পেলেও ঋণখেলাপি হওয়ায় মনোনয়নপত্র বাতিল হলে তার স্ত্রী আয়েশা ফেরদাউস স্বতন্ত্র নির্বাচন করে হেরে যান। আয়েশা ফেরদাউস ২০১৪ ও ২০১৯ সালে আওয়ামী লীগের প্রার্থী হিসেবে নির্বাচিত সংসদ সদস্য।
ভরাল
ভরাল অর্থাৎ হিমালয়ান ব্লু শিপ অথবা নাউর(Pseudois nayaur) হল এক শ্রেণীর ছাগল-হরিণ প্রজাতির প্রাণী । এর প্রাপ্তিস্থল মূলত উচ্চ হিমালয়, নেপাল, ভুটান, তিব্বত এবং পাকিস্তান ।হিন্দিতে এর স্থানীয় নাম হল ভরাল, বারহাল, ভরার এবং ভারুত। লাদাখি ভাষায় এরা না বা স্না, স্পিতি ভাষায় নাব, নেপালিতে নাউর এবং ভুটানিতে না বা নাও হিসাবে পরিচিত। তুষার চিতার মূল খাদ্য হল এই ভরাল।
বিবরণ
মধ্যম আকৃতিযুক্ত ভরালের মাথা থেকে শরীরের দৈর্ঘ্য হয় ১১৫ সেমি থেকে ১৬৫ সেমির মধ্যে এবং লাজের দৈর্ঘ্য হয় ১০ সেমি থেকে ২০ সেমির মধ্যে। দাঁড়িয়ে থাকা অবস্থায় এদের কাঁধ অবধি উচ্চতা হয় ৬৯সেমি থেকে ৯১সেমি। এদের ওজন সাধারণত ৩৫কেজি থেকে ৭৫কেজির মধ্যে হয়ে থাকে। পুরুষদের আকৃতি স্ত্রীদের থেকে কিছুটা বড় হয়। এদের গায়ের রং সাধারণত স্লেট-ধূসর বা নীলচে রঙের হয়ে থাকে। শরীরের নিচের দিকের অংশ এবং পায়ের পিছনের দিক সাদা, বুক এবং পায়ের সামনের দিকের রং কালো হয়। পিঠের দিকটা ধূসর এবং পেটের রং সাদা হয়। চারকোল রঙের দাগের মাধ্যমে এদের পেট এবং পিঠ বিভক্ত থাকে। এদের নাকের সামনের দিকটা কালো হয় এবং এদের কানগুলি সাধারণত ছোট হয়ে থাকে।পুরুষ ও নারী উভয়ের ক্ষেত্রেই শিং দেখা যায় এবং দুই ক্ষেত্রেই শিং এর আকার শিরাবিশিষ্ট হয়। পুরুষদের শিং উপরের দিকে বেড়ে পাশের দিকে ঘুরে পিছনের দিকে বাঁক নেয়। এদের দৈর্ঘ্য সাধারণত ৮০সেমি পর্যন্ত্য হয়ে থাকে। স্ত্রীদের ক্ষেত্রে শিং এর আকৃতি ছোট এবং সোজা হয় যার দৈর্ঘ্য সাধারণত ২০সেমি হয়ে থাকে।
বাস্তুসংস্থান
ভরাল সাধারণত ঘাসযুক্ত ঢালে এবং পাথুরে জমিতে বসবাস করে। জঙ্গলের ঊর্ধ্ব সীমা এবং হিমরেখা বরাবর ১০০০০ ফুট থেকে ১৬০০০ ফুটের মধ্যে এদের দেখা যায় ।
প্রজননকাল
সাধারণত নভেম্বরের শেষ থেকে জানুয়ারির মাঝামাঝি সময়কে এদের প্রজননকাল হিসাবে ধরা হয়ে থাকে। পর্যায়ক্রমিক যৌন উত্তেজনার আচরণ করাকালীন পুরুষ ভরালরা বিভিন্ন পন্থা অবলম্বন করে। এদের জন্মের পর্যায়কাল মূলত জুন মাসের শেষ থেকে জুলাই মাস অবধি।